वरीय संवाददातापटना। सब्जी बिक्रेताओं और टेम्पो चालकों के बीच हुई भिडंम्त से रविवार की सुबह जीपीओ गोलंबर पर अफरातफरी मच गई। उस समय अजीबोगरीब स्थिति उत्पन्न हो गई जब घटना के खिलाफ टेम्पो चालकों ने गोलंबर के समीप सड़क जाम कर नारेबाजी शुरू कर दी। सूचना मिलने के बाद मौके पर पहुंची कोतवाली पुलिस ने स्थिति को संभाला। करीब आधे घंटे के हंगामे के बाद वहां आवागमन सामान्य हुआ। घटना सुबह करीब साढेम् सात बजे हुई। पैसेंजर लेने के लिए पिंटू ने अपनी टेम्पो को सड़क किनारे खडा कर दिया। इसे देखते ही वहां ठेला लगा कर फल-सब्जी बेचने वाले ने उसे टेम्पो आगे लेकर जाने को कहा। इसी बात पर पहले दोनों के बीच कहासुनी हुई फिर मारपीट होने लगी। बाद में मनेर निवासी पीडिम्त टेम्पो चालक द्वारा कोतवाली थाने में फल-सब्जी बिक्रेताओं के खिलाफ एफआईआर दर्ज कराई गई। इसकी पुष्टि करते हुए अपर थानाध्यक्ष यतीन्द्र कुमार ने बताया कि पुलिस मामले की जांच कर रही है। मौके पर मौजूद एएसआई नंदजी सिंह ने बताया कि मारपीट में शामिल लोगों की तलाश की जा रही है।